Luz Cristina López

Luz Cristina López Trejos (Manizales, 1976ko martxoaren 20a) kolonbiar irakasle eta politikaria da. 2024ko martxoaren 5az geroztik, Kolonbiako Kirol Ministroa da Gustavo Petroren gobernuan.

 Bizitza 
Gorputz Hezkuntzan, Aisialdian eta Kiroletan lizentziatu zen eta Pedagogia Aktiboan eta Giza Garapenean masterra egin zuen.

San Tomas unibertsitateko Kultura Fisikoko Fakultateko dekanoa izan zen.

Hamarkada bat baino gehiago eman zuen kirol elkarteetan, olinpiko zein paralinpikoetan. Aldi berean, irakasle lanetan aritu zen Ikaskuntza Zerbitzu Nazionala eta San Tomas unibertsitatea bezalako erakundeetan. 

2015etik Kolonbiako Batzorde Paralinpikoan lan egin zuen. 2023ko Gazte Joko Paranazionaletako zuzendari operatibo izan zen. Akademia Olinpikoko zuzendari exekutibo eta Kolonbiako Batzorde Olinpikoko zuzendari akademiko ere izan zen.

2024ko otsailean, Gustavo Petro presidenteak kirol ministro izendatu zuen, Astrid Rodriguezen dimisioaren ostean. 2024ko martxoaren 5ean hartu zuen kargua.

 Erreferentziak 

 Kanpo estekak 

Kategoria:Kolonbiako irakasleak
Kategoria:Emakume irakasleak
Kategoria:Kolonbiako ministroak
Kategoria:Emakume ministroak
Kategoria:XXI. mendeko politikariak
Kategoria:Kirol ministroak